Zavod za šport in rekreacijo Domžale, skupaj z Kotalkarsko-drsalnim klubom Domžale, glavnim pokroviteljem – Gradbena mehanizacija in gradbena dela – Esad Mulalić s.p., Industrijska cesta 3, 1235 Radomlje in skrbnikom drsališča-Zaključna dela v gradbeništvu, Peter Korošec s.p., Ipavčeva ulica 18, 1230 Domžale, objavlja RAZPIS, za prijavo na

**BREZPLAČNI TEČAJ DRSANJA ZA ZAČETNIKE – OBČANE DOMŽAL**

**I.**

Brezplačni tečaj drsanja bo organiziran na drsališču v Domžalah, v dveh terminih in sicer :

1. v mesecu januarju, od ponedeljka do petka – **14.-18.januar, od 15.00-16.00 ure** in
2. v mesecu februarju, od ponedeljka do petka – **04.-08.februar, od 15.00-16.00 ure**.

**Opomba : organizator si pridržuje pravico, da v odvisnosti od prijav pomakne začetek tečaja za ½ ure.**

**II.**

Tečaj je namenjen starostni kategoriji šoloobveznih otrok, od 6. do 15.leta starosti, izjemoma pa tudi mlajšim, ali starejšim, o čemer odloča vodja tečaja. Najmanjše število udeležencev tečaja je 10 udeležencev.

III.

Vsak udeleženec tečaja prejme spominsko majico in diplomo, ki bosta podeljeni na zaključni prireditvi, v času zimskih šolskih počitnic.

Udeleženci tečaja praviloma uporabljajo lastno opremo. Možna je tudi izposoja drsalk pri skrbniku drsališča s plačilom nadomestila. Za izposojo drsalka na tečaju bo do začetka prvega tečaja določena cena, ki bo ugodnejša od običajne dnevne cene.

IV.

Zainteresirani udeleženci se morajo na brezplačni tečaj pisno **prijaviti, najkasneje do 10.januarja 2013**, za prvi tečaj in **do 30.januarja 2013**, za udeležbo na drugem tečaju.

V.

V pisni prijavi so potrebni naslednji podatki :

* Ime in priimek udeleženca :
* Datum rojstva :
* Točen naslov prebivališča :
* Naziv osnovne šole, ki jo obiskuje :
* Konfekcijska številka majice (S, M, L, XL) :
* Izbrani termin tečaja (1, ali 2) :
* Ocena trenutne drsalne sposobnosti : 1.začetnik; 2.slab drsalec; 3.pomanjkljivo znanje (npr.drsanje nazaj, pravilno zaustavljanje, itd.).

**Prijave se pošljejo na naslov** : Zavod za šport in rekreacijo Domžale, Kopališka cesta 4, 1230 Domžale. Možna je tudi prijava po elektronski pošti, na naslov : jzupancic@siol.net. V skladu s konceptom tečaja in zaključnih aktivnosti, je **za tolmačenje tega razpisa in dodatne obrazložitve odgovoren in pristojen izključno** direktor Zavoda za šport in rekreacijo Domžale (Janez Zupančič-GSM 041/966 192).

Razpisu je priložen prijavni obrazec.

VI.

Na zaključni prireditvi, ki bo v času zimskih šolskih počitnic od 25.02.-01.03.2013, bodo od 10.00 do 18.30 ure, v programu celotedenskega dogajanja, z naknadno in pravočasno izdelanim urnikom, na sporedu naslednji dogodki-aktivnosti :

1. **Zaključek tečaja drsanja-predstavitev doseženega**,
2. Hokej – turnir OŠ, ali mlajših hokejskih skupin,
3. Kegljanje na ledu-samo bližanje-starejši za nagrado ( 5 metov = 1,00 EUR)
4. Tekma v hitrostnem drsanju,
5. Izvajanje kazenskih strelov za nagrado (3 starostne kategorije – 3 streli=1,00 EUR),
6. Nastop-umetnostno drsanje

Prijave za aktivnosti pod zaporednimi številkami **2 do 5, so poleg naslova v V.točki tega razpisa (Zavod), možne tudi neposredno pri skrbniku drsališča, vendar izključno v pisni obliki.**

Prednost bo v primeru zadostnega števila prijav za razpisane aktivnosti dana rekreativnim (ad hoc) sestavljenim ekipam, ali posameznikom, ki razpolagajo z ustrezno opremo (hokej, hitrostno drsanje-navadne drsalke, obvezna čelada).

VII.

Glavni organizator si pridržuje pravico vključiti še dodatne programe-aktivnosti, ki bodo skupaj z organiziranim brezplačnim tečajem drsanja, še popestrili dogajanje na zaključni prireditvi, v času zimskih šolskih počitnic.

**Najboljšim bodo podeljena tudi priznanja (medalje, pokali in praktične nagrade)**.

Domžale, 23.12.2012

mag.Janez Zupančič univ.dipl.oec.

 direktor Zavoda za šport in rekreacijo Domžale

**Glavni pokrovitelj**

**Gradbena mehanizacija in gradbena dela – Esad Mulalić s.p., Industrijska cesta 3, 1235 Radomlje**